2. Jaan MEETUA /Kõlli Hansu poeg Jaan, Kölli Hanso p. Jaan, Jaan Metua/, isa Hans - vt. nr. 4, ema Leenu - vt. nr. 5, sündis 20.11.1788 Kõlli talus Karla külas Uuemõisa mõisapiirkonnas. Ristiti 27.11.1788, vaderid: Tehve Jaan (isa vend), härra organist Boustedt, Kuivajõe möldri Hansu naine Anu. Leeris käis Kosel sügisel 1806. Oli sel ajal Möldre Hansu talus sulaseks. 1795. a. revisjoni ajal elas Karla külas Kõlli talus nr. 19, kus isa Hans oli peremees. 1811. a. revisjoni ajal oli sulane Karla külas Vetka Juhani talus nr. 10. 1816. a. revisjoni ajaks oli juba abielus ning läinud Raudsepa Tõnu juurde (talu nr. 21 Karla külas), kes oli abikaasa Mari vend. Eelmine peremees oli Jaani äi Raudsepa Hindrik, kes oli surnud umbes aasta enne Jaani ja Mari abiellumist. 1826. a. vaherevisjoni ajaks oli Jaanist ja Marist saanud Kõlli talu peremees ja perenaine Jaani venna Hansu asemel. Sealt edasi elas pere Kõllil. Jaan suri 58-aastaselt 20.01.1847 kell 12 öösel Kõlli talus Uuemõisa mõisapiirkonnas ja maeti 26.01.1847. Surmapõhjus - rinnahaigus ja liigeste valu /Brustleiden u. Gliederschmerz/.